- 449 — 



tousjours des affaires ; mais il crainct d'estre reboutté : toutesfois 

 il y a plus d'espoir qu'il demeurera que autrement. 



Madame d'Estampes, le tiers jour de ce mois, manda l'ung des 

 siens demander son logis accoustumé à Sainct-Germain pour venir 

 prendre congé du daulphin , lequel fîst dire au serviteur de ladicte 

 dame qu'il alla vers la royne faire instance pour ledit logis, et tel 

 que Sa Majesté l'accorderoit il le feroit aussy : donnant assez à 

 entendre à ladicte dame qu'elle avoit très mal usé d'avoir esté cause 

 que Sa Majesté fust esté sy mal traictée. Et jà sont en court plu- 

 sieurs quy se deullent de ladicte dame, répétans les places qu'elle 

 leurs détient, en quoy ilz seront ouyz et seront très bien pourveuz : 

 en quoy l'on ne use d'aulcune fainctise avec ladicte dame ne aultres 

 ausquelx l'on veult mal; mais de plain sault l'on les dépourte, et 

 ne veult ledict daulphin ouyr parler de ladicte dame d'Estam- 

 pes (1). 



Ledict daulphin se fist excuser, le un" de ce mois, envers la 

 royne de ce qu'il ne l'avoit encore visitée, luy mandant qu'il se 

 faisoit informer s'il debvra pourter l'habit de dueil : ouquel cas il 

 la vouloit venir trouver avec ledit habit ; mais que aulcuns disoient 

 que les roys de France ne dévoient pourter dueil ; et que sy tost 

 qu'il auroit esclaircy ce que dessus, il feroit son debvoir avec Sa- 

 dicte Majesté, retournant à lui faire certifier de nouveaul le grand 

 désir qu'il avoit de la bien servir et traicter, et qu'il la prioit qu'elle 

 en prînt l'expérience, l'asseurant qu'elle luy feroit plaisir d'en ainsy 

 user. 



Le connestable a aujourd'huy les logis que souloit avoir ladicte 

 dame d'Estampes ; et est auprès de luy le cardinal de Ghastillon (2). 



(1) « La femme du filz au conte de Nantueil est réduicte en une maison pour 

 l'insolence dont elle a voulsu user : de quoi l'on se rit ici, où l'on dit que au- 

 jordui les maris ont leur tour. L'on a pareillement déclaré par sentence que la 

 femme de Gerna (Chabot-Jarnac) et l'évesque de Condon, frère de madame 

 d'Lstampes, sont illégitimes : non pas en ces termes, mais en semblables, à 

 cause que l'on les a exclus d'une subcession comme non estans esté nez con- 

 stant le mariaige dont il estoit question ; et ledit sieur de Condon est en per- 

 plexité quant à ses bénéfices — En somme, le parentaige de ladite madame 

 d'Estampes est en voie d'estre estaint ; pour le moins a résolu le delpliin le 

 réduire à bien peu. Et, pour non contrevenir à ce que le roy de France lui 

 ordonna en sa maladie de non maltraicter ladite madame d'Estampes , il n'a 

 voulsu que l'on l'ait plus avant recherchée, mais s'est contenté que le mari 

 ait tout entre ses mains et qu'elle soit hors de toute compagnie comme indigne. 

 L'on ne voit en ceste saison par Paris autre vaisselle sinon celle de ladite ma- 

 dame d'Estampes, que sondit mari fait vendre. » (Dépêche contenant les nou- 

 velles envoyées par l'ambassadeur Jean de Saint-Mauris avec sa lettre du 

 23 juillet \U1. — Arch. nat., K. 1487.) 



(2) Odet de Coligny, cardinal de Châtillon. 



29 



